અસ્મિતા પર્વનું સંચાલન કવિ હરિશ્ચંદ્ર જોશીની સુમધુર વાણીથી થાય. 28મી માર્ચની સવારે ત્રણ પુસ્તકોનું લોકાર્પણ કરવામાં આવ્યું હતું, જેમાં ‘આહુતિ’ પુસ્તકનું સંપાદન હરિશ્ચંદ્ર જોશી, વિનોદ જોશીએ કરેલું. ‘આહુતિ’ ગુજરાતી, હિન્દી અને અંગ્રેજી ભાષામાં પ્રકાશિત થયું છે. ‘અસ્મિતા પર્વ, કલ્પવૃક્ષ’નું લોકાર્પણ કવિ-લેખક રઘુવીર ચૌધરી, ગોપાલભાઈ માંકડિયા (પ્રવીણ પ્રકાશન) દ્વારા કરવામાં આવેલું. પ્રાસંગિક હાજરી મોરારીબાપુની તો ખરી જ, ત્યાર પછી સંગોષ્ઠિ, કાવ્યાયન અને શાસ્ત્રીય સંગીત-નૃત્ય મહોત્સવનો શુભારંભ થયો હતો.